กฎ ก.ร. ฉบับที่ 5 (พ.ศ.2518) ออกตามความในพระราชบัญญัติระเบียบข้าราชการฝ่ายรัฐสภา พ.ศ.2518 ว่าด้วยอำนาจการลงโทษภาคทัณฑ์ ตัดเงินเดือนหรือลดขั้นเงินเดือน
กฎ ก
กฎ ก.ร.
ฉบับที่ ๕ (พ.ศ.๒๕๑๘)
ออกตามความในพระราชบัญญัติระเบียบข้าราชการฝ่ายรัฐสภา
พ.ศ. ๒๕๑๘
ว่าด้วยอำนาจการลงโทษภาคทัณฑ์ ตัดเงินเดือน
หรือลดขั้นเงินเดือน[๑]
 

อาศัยอำนาจตามความในมาตรา ๑๓(๓)
และมาตรา ๕๒ แห่งพระราชบัญญัติระเบียบข้าราชการฝ่ายรัฐสภา พ.ศ.๒๕๑๘ ก.ร. ออกกฎ
ก.ร. ไว้ดังต่อไปนี้

ข้อ ๑ กฎ ก.ร.นี้ ให้ใช้บังคับแก่สำนักงานเลขาธิการรัฐสภา

ข้อ ๒ ใน กฎ
ก.ร.นี้
หัวหน้าหน่วยงานระดับแผนก หมายความรวมถึงหัวหน้าส่วนราชการหรือหน่วยงานซึ่งดำรงตำแหน่งระดับ
๓ ระดับ ๔ หรือระดับ ๕ ก.ร.กำหนดตามมาตรา ๒๐ วรรคสามให้บังคับบัญชาหน่วยงานในฐานะหัวหน้าแผนกด้วย
หัวหน้ากองหรือผู้อำนวยการกอง หมายความรวมถึงหัวหน้าส่วนราชการหรือหน่วยงาน
ซึ่งดำรงตำแหน่งระดับ ๖ ระดับ ๗ หรือระดับ ๘ ที่ ก.ร.กำหนดตามมาตรา ๒๐ วรรคสาม
ให้บังคับบัญชาหน่วยงานในฐานะหัวหน้ากองหรือผู้อำนวยการกองด้วย

ข้อ ๓ หัวหน้าหน่วยงานระดับแผนกซึ่งเป็นผู้บังคับบัญชาของข้าราชการรัฐสภาสามัญผู้กระทำผิดวินัย
มีอำนาจสั่งลงโทษภาคทัณฑ์

ข้อ ๔ หัวหน้ากองซึ่งเป็นผู้บังคับบัญชาของข้าราชการรัฐสภาสามัญผู้กระทำผิดวินัย
มีอำนาจสั่งลงโทษภาคทัณฑ์ หรือสั่งลงโทษตัดเงินเดือนครั้งหนึ่งไม่เกิน ๑๐%
และเป็นเวลาไม่เกินสองเดือน

ข้อ ๕ ผู้อำนวยการกองซึ่งเป็นผู้บังคับบัญชาของข้าราชการรัฐสภาสามัญผู้กระทำผิดวินัยมีอำนาจสั่งลงโทษภาคทัณฑ์
หรือสั่งลงโทษตัดเงินเดือนครั้งหนึ่งไม่เกิน ๑๐% และเป็นเวลาไม่เกินสี่เดือน

ข้อ ๖ เลขาธิการ
รัฐสภาซึ่งเป็นผู้บังคับบัญชาของข้าราชการรัฐสภาสามัญผู้กระทำผิดวินัย มีอำนาจสั่งลงโทษภาคทัณฑ์
หรือสั่งลงโทษตัดเงินเดือนครั้งหนึ่งไม่เกิน ๑๐% และเป็นเวลาไม่เกินหกเดือนหรือสั่งลงโทษลดขั้นเงินเดือนครั้งหนึ่งไม่เกินสองขั้น

ข้อ ๗ ประธานรัฐสภา
มีอำนาจสั่งลงโทษภาคทัณฑ์ หรือสั่งลงโทษตัดเงินเดือนครั้งหนึ่งไม่เกิน๑๐ % และเป็นเวลาไม่เกินหกเดือน
หรือสั่งลงโทษลดขั้นเงินเดือนครั้งหนึ่งไม่เกินสองขั้นเฉพาะเลขาธิการรัฐสภา


ให้ไว้ ณ วันที่ ๒๕ ตุลาคม พ.ศ. ๒๕๑๘
ป.ส. กาญจนวัฒน์
ประธานรัฐสภา ประธาน ก.ร.




















ประภาศรี/ผู้จัดทำ
๒๙
ตุลาคม ๒๕๕๑


[๑]
ราชกิจจานุเบกษา
เล่ม ๙๓/ตอนที่ ๒/หน้า ๑/๖ มกราคม ๒๕๑๙